
Zmluva o poskytovaní a využívaní informácií č. 23/2019
uzavretá v zmysle § 269 ods. 2 a nasl. zákona č.  513/1991 Zb.  v znení neskorších predpisov (ďalej len „Obchodný zákonník“) medzi zmluvnými stranami:

Obchodné meno:


Sídlo:





IČO :




DIČ:



  

IČ DPH :

               
Bankové spojenie :


Zastúpená:


 


Zapísaná:


Kontaktná osoba: 


Telefonický a mailový kontakt: 
(ďalej len „dodávateľ“ v príslušnom gramatickom tvare)

a

Obchodné meno:

UNIVERZITA KONŠTANTÍNA FILOZOFA V NITRE 
Sídlo:


Tr. A. Hlinku 1, 949 74 Nitra
IČO :


00157716
DIČ:


2021246590
IČ DIČ:


SK2021246590
Bankové spojenie :
štátna pokladnica
Zastúpená:

prof. RNDr. Libor Vozár, CSc., rektor univerzity 

Kontaktná osoba: 
Mgr. Jana Krajčovičová, odd. médií
Telefonický a mailový kontakt: 037/640 80 30, jkrajcovicova@ukf.sk
(ďalej len „odberateľ“ v príslušnom gramatickom tvare)

(ďalej spolu ako „zmluvné strany“ v príslušnom gramatickom tvare)
I.   
Úvodné ustanovenia

1.1. Dodávateľ vyhlasuje, že je právnickou osobou riadne založenou podľa právneho poriadku Slovenskej republiky a zapísanou v obchodnom registri, vedenom na Okresnom súde ...................a že spĺňa všetky podmienky a náležitosti touto zmluvou stanovené, pričom je oprávnený túto zmluvu uzavrieť a riadne plniť záväzky v nej obsiahnuté. Dodávateľ podniká predovšetkým v oblasti automatického spracovania dát v rámci Monitoringu médií, vytvárania a prevádzkovania mediálnych archívov a iných databáz vrátanie prevádzkovania mediálnych analýz a poskytovania služieb pre vydavateľov periodickej tlače a prevádzkovateľov iných médií.
1.2. Odberateľ vyhlasuje, že je verejnoprávnou inštitúciou a že spĺňa všetky podmienky a náležitosti touto zmluvou stanovené, pričom je oprávnený túto zmluvu uzavrieť a riadne plniť záväzky v nej obsiahnuté. 
1.3. Zmluvné strany uzatvárajú túto zmluvu za účelom úpravy vzájomných práv a povinností pri plnení predmetu tejto zmluvy. 
II. 
 Predmet zmluvy
2.1. Dodávateľ sa touto zmluvou zaväzuje poskytovať odberateľovi plnenie spôsobom, v lehotách a za podmienok stanovených v tejto zmluve .
2.2. Odberateľ sa touto zmluvou zaväzuje zaplatiť dodávateľovi odmenu spôsobom v lehotách a za podmienok stanovených v tejto zmluve a poskytnúť dodávateľovi nevyhnutnú súčinnosť potrebnú na plnenie tejto zmluvy. 

III. 
Špecifikácia služieb

2.3. Plnením dodávateľa sa podľa čl. II bod 2.1 tejto zmluvy sa rozumie vytvorenie prístupu pre odberateľa k databáze elektronických informácií vytvorenej na základe:

Monitorovania celoplošnej a regionálnej periodickej tlače, spravodajských a publicistických relácií a programov televízneho a rozhlasového vysielania a internetových spravodajských serverov (ďalej len „Monitoring v N1“).
2.4. Monitorovania sociálnych sietí  v N1
2.5. Archív celoplošnej a regionálnej periodickej tlače, spravodajských a publicistických relácií a programov televízneho a rozhlasového vysielania a internetových spravodajských serverov (ďalej len „Archív v N1“)
2.6. Dodávateľ sa zaväzuje poskytnúť odberateľovi  online prístup na platformu  ... (N1) (doplní sa názov platformy) – časť Monitoring médií, Monitoring sociálnych sietí, Archív a to cez stránku ... (doplní sa názov stránky). Prístupové údaje na stránku budú odoslané emailom na kontaktnú osobu uvedenú v zmluve.
2.7. V prípade poruchy pri elektronickom prenose dát môže odberateľ požiadať dodávateľa o opakované doručenie dát. Pokiaľ dodávateľ neobdrží písomnú výzvu na opakovanie dodávky dát do dvoch pracovných dní od pôvodného termínu dodávky špecifikovanom v  tejto zmluvy, považujú sa dáta za riadne doručené. Odberateľ je počas platnosti tejto zmluvy oprávnený kedykoľvek požiadať dodávateľa o opakované zaslanie dát aj po uplynutí dvoch pracovných dní od pôvodného termínu dodania dát a to za odplatu špecifikovanú v  tejto zmluve. 
IV.

Odmena
2.1. Konkrétna výška odmeny, v ktorej sú zahrnuté všetky náklady dodávateľa v súvislosti s vykonávaním činností podľa tejto zmluvy je:

... EUR mesačne, slovom ............. Eur bez DPH. 
2.2. K uvedenej odmene bude dodávateľ účtovať daň z pridanej hodnoty v zmysle platných právnych predpisov.
2.3. Odmena je spolu s DPH splatná na účet dodávateľa na základe daňového dokladu, vystaveného dodávateľom, ktorého splatnosť je 30 kalendárnych dní odo dňa vystavenia. Takýto daňový doklad vystaví dodávateľ vždy bezprostredne po skončení  kalendárneho mesiaca, v ktorom bolo plnenie poskytované. 
2.4. Zmluvné strany sa dohodli, že dodávateľ je oprávnený po dohode s odberateľom formou dodatku k tejto zmluve adekvátne zvýšiť alebo znížiť odmenu v prípade zmeny nákladov súvisiacich s poskytovaním služieb podľa tejto Zmluvy, v prípadoch:

a) zmeny formátu poskytovaných dát

b) zmeny kľúčových slov a doplnenie nových sledovaných tém v MONITORING-och, 
c) zmeny príslušných daňových predpisov

d) inflácie (podľa údajov zverejnených Štatistickým úradom SR). 
2.5. Odmena podľa tejto zmluvy sa považuje za uhradenú dňom pripísania príslušnej finančnej čiastky na účet dodávateľa uvedený vo faktúre doručenej odberateľovi. 
2.6. a)
 Dohodnutý úrok z omeškania v  prípade omeškania odberateľa s úhradou faktúry 
dodávateľovi činí 0,05% denne z nezaplatenej čiastky.

b)
Dohodnutá zmluvná pokuta v prípade omeškania dodávateľa s plnením predmetu zmluvy je 

0,05% z poslednej fakturovanej sumy za každý deň okrem prípadov uvedených v čl. V ods. 5.2.

2.7. Dodávateľ je oprávnený prerušiť poskytovanie služieb podľa tejto Zmluvy až do momentu splnenia záväzkov a/alebo povinností zo strany odberateľa v zmysle tejto Zmluvy, pričom pre tento prípad nie je dodávateľ v omeškaní s poskytovaním služby, prípadne inak neporušuje ustanovenia tejto Zmluvy

V.
Zodpovednosť a záväzky dodávateľa
2.8. Dodávateľ je zodpovedný za to, že rozsah a podmienky jeho plnenia sú v súlade s touto zmluvou 
2.9. Dodávateľ nezodpovedá za omeškanie alebo za nedodanie informácií a služieb, ktoré sú súčasťou plnenia, pokiaľ sám nespôsobil príčinu omeškania alebo porušenia záväzku (tzn. predovšetkým zásahy vyššej moci, napríklad porucha prenosových trás, výpadok el. prúdu, nedodanie východiskových podkladov tretími osobami a pod.). O takejto situácii a o omeškaní či nedodaní informácií a služieb podľa tejto zmluvy je dodávateľ povinný bezodkladne informovať odberateľa. 
2.10. Dodávateľ nezodpovedá za kvalitatívnu stránku informácií tvoriacich obsah databázy ARCHÍV, MONITORING-u v N1, predovšetkým za ich pravdivosť a úplnosť, ako obsahovú správnosť dát, ktoré vznikli spracovaním zdrojov,  nakoľko toto plnenie závisí na informáciách zverejnených príslušnými médiami alebo sieťami, čo týmto berie odberateľ na vedomie.
2.11. Dodávateľ sa zaväzuje neoznamovať tretej strane predmet záujmu odberateľa vymedzený v  tejto zmluvy, a to ani po zániku platnosti či účinnosti tejto zmluvy.

VI. 

Práva a záväzky odberateľa

2.12. Odberateľ má právo využívať plnenie poskytované dodávateľom len pre svoju vnútornú potrebu a rešpektovať pri jeho využívaní všetky záväzky vyplývajúce z tejto zmluvy, ako aj všeobecne záväzných právnych predpisov. 

2.13. Odberateľ sa zaväzuje nepostúpiť ani ináč neodovzdať MONITORING, dodávateľom poskytnuté informácie a ich časti v akejkoľvek podobe tretím osobám, predovšetkým ich ďalej nešíriť bez písomného súhlasu dodávateľa, pokiaľ v tejto zmluve nie je dohodnuté inak. Šírením sa rozumie aj verejné sprístupnenie článkov alebo správ v sieti internet, s výnimkami uvedenými v tejto zmluve.

2.14. Odberateľ si je vedomý toho, že obsah a štruktúra  databázy Archív v N1 sú chránené právami podľa autorského zákona. Použitie obsahu MONITORING-u, alebo ich časti nad rámec vnútornej potreby odberateľa a mimo účelu, pre ktorý je MONITORING ako súborné dielo vytváraný, je neoprávneným zásahom do práv chránených autorským zákonom, za ktorý odberateľ zodpovedá, ak takéto skutočnosti zavinil. Zmluvné strany považujú účel, pre ktorý je dielo vytvárané, ako dostatočne vymedzený a definovaný touto zmluvou.

2.15. Uzatvorením tejto zmluvy odberateľ v plnom rozsahu rešpektuje svoje povinnosti týkajúce  sa nešírenia jednotlivých informácií alebo diel obsiahnutých v MONITORING-u, ktoré požívajú autorskoprávnu ochranu. Šírením jednotlivých informácií alebo diel obsiahnutých v MONITORING-e sa na účely tejto zmluvy nebude rozumieť sprístupnenie jednotlivých informácií alebo diel pre vnútornú potrebu odberateľa tak ako je definované v tejto zmluve a to bez ohľadu na spôsob a formu takého sprístupnenia. 

VII. 

Mlčanlivosť
2.16. Zmluvné strany sa zaväzujú zachovávať mlčanlivosť voči tretím osobám o veciach obchodného a technického charakteru, ku ktorým získal prístup pri alebo v súvislosti s plnením predmetu tejto zmluvy a ktoré sa pre účely tejto zmluvy považujú za dôverné informácie.

2.17. Za dôverné informácie sa na účely zmluvy považujú najmä: 

a)  Informácie obchodného charakteru tvoriace obsah obchodného tajomstva;

b) skutočnosti týkajúce sa  zmluvných strán a  ich zamestnancov;

c) skutočnosti tvoriace obsah bankového tajomstva podľa zákona č. 483/2001 Z. z. o bankách v znení neskorších predpisov (Zákon o bankách);

d) osobné údaje podľa zákona č.  122/2013 Z. z. o ochrane osobných údajov v znení neskorších predpisov (Zákon o ochrane osobných údajov), vrátane osobných údajov osobitnej kategórie;

e) ostatné dôverné skutočnosti, ktoré boli  zmluvným stranám zverené v súvislosti s plnením povinností podľa tejto zmluvy dojednaných na jej základe;

f) všetky informácie, ktoré neboli  zmluvnými stranami zverejnené a ktoré sa týkajú činnosti  zmluvných strán (napr. obchodné tajomstvo, informácie o ich činnosti, štruktúre, hospodárskych výsledkoch, know-how);

g) informácie, pri ktorých je stanovený právnymi predpismi zvláštny režim utajenie alebo ochrany alebo informácie, ktoré sú ako dôverné výslovne odberateľom označené;

2.18. Akékoľvek porušenie utajenia informácii podľa predchádzajúceho bodu, t.j. najmä neoprávnene poskytnutie alebo sprístupnenie takýchto informácii akejkoľvek tretej osobe alebo využitie takýchto informácii pre seba alebo pre iného a to i po ukončení zmluvného vzťahu založeného touto zmluvou bude považované za nekalosúťažné konanie. 

2.19. Zmluvné strany sa zväzujú neposkytnúť informácie špecifikované v čl. VIII. tejto zmluvy akejkoľvek tretej osobe (pokiaľ to nebude vyžadované právnymi predpismi) bez predchádzajúceho písomného súhlasu Dodávateľa. 

2.20. Porušením povinností podľa čl. VIII. tejto zmluvy porušujúca zmluvná strana zodpovedá za škodu spôsobenú druhej zmluvnej strane.  
VIII.
Platnosť a ukončenie zmluvy

2.21. Táto zmluva sa uzatvára na dobu určitú a to od 16.1.2020 do 15.1.2021. 
2.22. Túto zmluvu je možné ukončiť písomnou dohodou zmluvných strán, výpoveďou alebo odstúpením od zmluvy z dôvodov uvedených v tejto zmluve.
2.23.  Dodávateľ je oprávnený od tejto zmluvy okamžite odstúpiť v prípade, ak odberateľ i napriek doručenému písomnému upozorneniu porušuje povinnosti vyplývajúce z tejto zmluvy alebo v prípade, že odberateľ vstúpil do likvidácie alebo bol na jeho majetok vyhlásený konkurz.

2.24. Odberateľ je oprávnený od tejto zmluvy okamžite odstúpiť v prípade podstatného porušenia zmluvy dodávateľom alebo v prípade, že bol na majetok dodávateľa vyhlásený konkurz. Za podstatné porušenie zmluvy dodávateľom sa na účely tejto zmluvy rozumie porušenie povinnosti mlčanlivosti dodávateľa alebo opakované neposkytnutie služby dodávateľom včas a v rozsahu dohodnutom v tejto zmluve. 
2.25. Účinky odstúpenia nastávajú dňom doručenia písomného oznámenia o odstúpení druhej zmluvnej strane. Práva a záväzky vzniknuté do dňa odstúpenia nie sú odstúpením od zmluvy dotknuté.
2.26. Zmluvné strany sú oprávnené túto zmluvu vypovedať, a to aj bez uvedenia dôvodov. Výpoveď musí byť písomná a musí byť doručená druhej zmluvnej strane. Výpovedná lehota je tri (3) mesiace a začína plynúť prvým dňom kalendárneho mesiaca nasledujúceho po mesiaci v ktorom bola výpoveď druhej zmluvnej strane doručená. 

IX. 
Záverečné ustanovenia

2.27.  Túto zmluvu možno meniť a dopĺňať len písomnou formou po vzájomnej dohode zmluvných strán, číselne označenými dodatkami.

2.28.  Zmluvné strany sa dohodli, že písomnosti sa doručujú osobne alebo poštovou doporučenou listovou zásielkou s doručenkou, alebo kuriérom na adresu príslušnej zmluvnej strany uvedenú v záhlaví tejto zmluvy, ak nie je v iných ustanoveniach tejto zmluvy dohodnutý osobitný spôsob doručovania, alebo na takú inú adresu, ktorá bude písomne oznámená zmluvnej strane odosielajúcej písomnosť najneskôr 5 pracovných dní pred dňom odoslania písomnosti. Ak si adresát nevyzdvihne písomnosť do troch dní od uloženia na pošte, posledný deň tejto lehoty sa považuje za deň doručenia, aj keď sa adresát o uložení nedozvedel. Akákoľvek písomnosť vyhotovená podľa tejto Zmluvy bude považovaná za riadne doručenú aj vtedy, ak ju adresát odmietne prevziať.

2.29. Odberateľ  podpisom tejto zmluvy udeľuje dodávateľovi súhlas so spracovaním osobných údajov v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „Zákon“), ktoré dodávateľ spracováva pre účely vedenia evidencie, daňových povinností a ostatných záväzkov vyplývajúcich mu z tejto zmluvy (ďalej len súhlas). Odberateľ je oprávnený odvolať svoj súhlas písomným oznámením doručeným na adresu dodávateľa uvedenú v záhlaví týchto zmlúv s tým, že odvolanie súhlasu nemá vplyv na zákonnosť spracúvania osobných údajov založeného na súhlase pred jeho odvolaním. 

2.30. Zmeny emailových adries a prístupov do platformy N1 je možné riešiť aj bez uzavretia písomného dodatku k tejto zmluve. 

2.31. Zmluvné strany prehlasujú, že zmluvu uzatvorili na základe ich slobodnej vôle, zmluva nebola uzatvorená v tiesni, za nápadne nevýhodných podmienok, zmluvné prejavy sú dostatočne zrozumiteľné, zmluvu si prečítali, jej obsahu porozumeli a na znak súhlasu ju vlastnoručne podpísali.
2.32. Táto zmluva nadobúda platnosť dňom jej podpísania obidvoma zmluvnými stranami. Účinnosť táto zmluva v zmysle § 47a ods. 1 zákona č. 40/1964 Zb. (Občiansky zákonník) v znení neskorších predpisov nadobúda dňom nasledujúcom po dni jej zverejnenia v Centrálnom registri zmlúv vedenom Úradom vlády Slovenskej republiky.
2.33. Táto zmluva sa vyhotovuje v dvoch rovnopisoch, z toho každá zo zmluvných strán dostane jedno vyhotovenie.










V .............., dňa 
__________



V Nitre, dňa  __________
         
__________________________________         
                 ___________________​​​______________

Dodávateľ





Odberateľ




                                   UNIVERZITA KONŠTANTÍNA FILOZOFA V NITRE





                    prof. RNDr. Libor Vozár, CSc., rektor univerzity

